За невъзможната образователна реформа, след като Максим Горки ни е по-мил от ген. Колев - Фактор\nОтдавна не пиша по повод на първия учебен ден. Децата пораснаха, а за детето в мен всеки ден е учебен. Този път реших да е различно. По две причини и по два повода, не само заради самите тях и конкретните детайли, но най-вече заради системната им значимост и тревогата, които прозират.\nПървата причина са събитията в Софийската Математическа Гимназия.\nМой познат, който работи на запад от дълги години и е випусник, свързваше носталгията към страната и с спомените за "неговото училище". По признание на различни авторитети СМГ е топ училище не само в у нас, но и в региона, и в света.\nМерилото е просто - не приказките, а пътят на випусниците\nАко ги чакат с отворени врати и в много случаи със стипендии топ университети в света - значи и училището е "на върха". Вярно, в друга лига - средното образование, но и това е изключително признание.\nОтделно стои въпросът - защо нямаме топ университет в света. Като човек, който по странно стечение на обстоятелствата се опита да убеди преди близо десетина години тогавашното ръководство на Софийския Университет в необходимостта от възприемане на глобалните репери за добро управление, което да позволи на СУ да влезе с реален рейтинг в различните класации на университети в света, мога да Ви уверя, че всички тези проблеми имат общ знаменател. Системата не позволява промяна на статуквото, тя няма нужда от върхове и от изключения, които с времето могат да станат правило. Тя има нужда от своето първично или просто възпроизводство, за да осигури стабилност за участниците. Другият вид стабилност и устойчивост при динамични промени - равновесие в движение - са анатема.\nПомня реакцията на университетското ръководство като им представихме карта с пътя и грубата картина на това, което трябва да се промени. Събраха се, поговориха и отсякоха - това не е за нас. И днес нито един българския университет няма реален рейтинг. Софийският университет е групиран заедно с 50 университета около 500-то място и то само по една класация, само защото е държавен университет.\nОт тук и въпросът - може ли радикално различно цвете, като Софийската математическа гимназия, да оцелее в отровна среда. Имате готов продукт, на световно равнище, и вместо да го мултиплицирате, като вземете рационалното и изключителното, като го възпроизведете в другите училища в страната и вдигнете общото равнище, сега имате реалната перспектива да смъкнете СМГ до средностатистическите нива на образователната ни система.\nДори не са толкова важни мотивите и конкретно замесените лица, защото със сигурност на дъното ще се окажат пак някакви материални интереси - то ли на частните учители, то ли на разпределителите по някакви проекти. Но се обзалагам, че не става въпрос за спор между две школи на мислене, на преподаване, на управление.\nВсичко е фейк история - уволняват директора, защото той уволнил учителка, за това, че не защитила интересите на учениците на това училище. Доказан факт. Вкарват нов директор, който уволнява трима учители, а уж идеята бе да няма уволнени.\nПерпетум мобиле на глупостта и посредствеността\nКато извадиш една система от равновесие, след това дълги години може и да не намери стабилното си състояние. Никога.\nСигурно пак става реч за едни хиляди, сто хиляди, дори милион лева - не повече. А разрушават стойност или по-скоро ценност, градена с години, която струва много повече. Умножете броя на възпитаниците на тази гимназия, които са намерили реализация в чужбина по това, което дават на обществото като добавена стойност - материална и интелектуална, да не говорим за капитала на репутацията и ще видите, че се губят десетки, дори стотици, дори милиарди лева, долари, евро. Оставете паричния израз - разрушава се доверие, разрушава се "лепилото", което държи хората заедно - солидарността и вярата, че силата е в съединението.\nДругата причина за тези редове, е симптоматичният отказ на директорката на столичното 36-то училище да възстанови името на генерал Иван Колев, което то е носило до 1952 година.\nТази директорка не е изключение, тя е\nвъплащение на Системата, която ще произведе следващата подобна директорка\nНе се залъгвайте, не става въпрос за някакъв реален демократичен процес на обсъждане на аргументи, на алтернативи, на анализи за ползи и разходи. Става въпрос за диктат и единоначалие.\nЗа тези, които сега включват телевизорите, училището носи името на Максим Горки. За съвременните поколения той не значи много, но при социализма той беше стълб в образованието по литература, най-вече защото се спрягаше за основоположник на социалистическия реализъм. Не търсете негови последователи днес. Правото си да бъде включен в учебниците по руска литература той завоюва не толкова с достойнствата на произведенията, а защото бе председател на Съюза на писателите при Сталин. Като такъв носи пряка отговорност за мълчанието си, докато съветският диктатор разстрелва милиони интелектуалци, включително членове на ръководения от него съюз. Преди да стигнем до качествата на писателя Горки, задължително трябва да си представим човешките качества и морал на човека Алексей Пешков с псевдоним Максим Горки, който е стоял по трибуни, държал е пламенни речи в защита на Сталин и е осигурявал интелектуалната опора на репресиите. Ако не знаете, Сталин е убил повече руски интелектуалци, отколкото са загубили всички страни през Първата и Втора световна война. Това ли е името, достойно да стои като патрон и име на съвременно софийско училище?\nДа минем към писателя Горки, който се смята за основополжник на социалистическия реализъм. Ако не беше съветският режим и окупацията на страната от Съветската армия, в условията на която е наложено и името на съветски генерали, вождове, писатели, учени на много улици, институции, включително училище, днес нямаше да имаме проблем. Съветизирането на околната среда изискваше именно поставянето на подобни маркери за принадлежност към съветската система, каквото е името на съветски писател, дадено на българско училище.\nНяма нищо друго, което да свързва Горки с България, нито със София, нито със Стара Загора.\nДиректорката на училището брани руския сталинистки писател Горки от българския генерал Иван Колев,\nзащото така охранява своята зона на комфорт, своята територия, в която се чувства значима. В нейните граници тя налага и утвърждава собствените си ценности, нещо като Джурасик Парк на социалистическия реализъм. Не се чудете, че в това училище децата няма как да се учат на балансирана (изчистена от идеологеми и с възстановената памет за репресирани и забравани герои на България) история, щом училището носи името на чужд и наложен от Съветската армия авторитет - на шефа на писателския съюз при Сталин.\nТези прояви на крайно съветофилство, са също толкова груби и арогантни знаци на инстуционалния плен на нацията, като Паметника на Съветската армия, който доминира над всичко българско, колкото стряскащите новите поколения имена на всички централни улици на руските генерали, царе, дипломати - много от които с откровена и доказана антибългарска дейност.\nОще по-страшен е патосът, с който директорката на 36-тно училище, отказва на Инициативния комитет да възстанови името на Иван Колев, с "убийствения" аргумент, че всички 67 преподаватели са на нейна страна!?\nТака печелеше и Тодор Живков - в избори без избор\nТази труженица на директорския труд дори не си дава сметка за това колко абсурден е не само отговорът, но и отказът от диалог и обсъждане на темата. Защото е сигурно, че за това няма да има санкция и с ясното съзнание, че тя не е изключението, а е Системата. Зад нея ще застанат не само подчинените й учители, но и хората от районния инспекторат и по-високите началнически нива в образователната система. Охранявайки нея, те охраняват и себе си.\nЗа това пък, ако стърчиш над посредствеността като бившия директор на СМГ - уволнението ти е в кърпа вързано.\nТози бъг не е типичен само за образователната система, той е вездесъщ. Затова и реформи при сегашната властова система не може да има, както и не може да се води борба с корупцията. Защото няма как корумпирани да се борят срещу себе си, а заинтересованите от съхраняването на статуквото и Системата да я променят и реформират.\nСлава богу! Днес образованието не зависи вече само от подобни учители или директори. Границите са отворени и младите бягат от същата тази Система.\nНе излезе много празнично, нали? Но затова пък е вярно.\nЛачени цървули / Илиян Василев, Максим Горки, ген. Иван Колев, образование, статукво, Софийска математическа гимназия, 36 СОУ, сталинисти, русофили, национални предатели, 15 септември - първия учебен ден


Забележителностите на Португалия - Класации - Peika.bg\nПортугалия е страна с богато историческо наследство и красива крайбрежна ивица, а малките и размери я правят лесна за придвижване и обхождане на повече места за кратко време.\nИменно тези фактори са я превърнали в една от най-желаните туристически дестинации в Европа. Освен това тук климатичните условия са благоприятни за туризъм през цялата година, а красиви и атрактивни забележителности не липсват. Ето и някои от тях, които си струва да бъдат видени:\nТози манастир се намира в град Алкобака (разположен в централната част на Португалия) и е римокатолически. Основан е през 1153 година от първия португалски крал Алфонсо Енрикес и през цялото си съществуване поддържа тясно сътрудничество с кралете на Португалия. Манастирът Алкобра е сред първите готически сгради в страната, а заедно с манастира Санта Крус в Коимбра е и един от най-важните средновековни манастири.\nТова е един от най-старите университети в Европа, създаден през 1290 година. Освен това е и сред най-големите в страната – с около 20 000 студенти. През 18 век по инициатива на крал Жоао V е построен университетският комплекс (във вида познат ни днес), а библиотеката на университета се откроява с интересна архитектура – тя е класически пример за бароков стил.\nТова е скала, намираща се на южното крайбрежие на остров Мадейра, в португалския архипелаг, носещ същото име. Висока е цели 570 метра, което я прави най-високата скала в Европа, а гледката от върха ѝ е зашеметяваща. През 2012 година тук е инсталирана специална платформа със стъклен под, за да може изживяването за посетителите да е наистина незабравимо.\nЗамъкът Сао Жорже\nТози замък се намира в Лисабон и може да бъде видян от всички краища на града. Създаден е през римско време, но по-късно е преустройван и от маврите (през 10 век), а е освободен през 1147 година по време на Втория кръстоносен поход. Замъкът по-късно служи като резиденция на крал Алфонсо ІІІ, като през цялата си история е разрушаван и възстановяван няколко пъти.\nТози замък се намира на хълма в малкото градче Обидос, разположено на Атлантическото крайбрежие. Представлява внушителна сграда, построена от маврите през 8 век, като през 14 век е ремонтиран и към него е добавена цитадела. В наши дни в замъка се помещава луксозен хотел, а всяка година през юли тук се провежда традиционен средновековен пазар.\nТова е името на популярен и красив район в Порто, известен още като “душата на Порто”. Тук можете да се разходите по средновековните улички, завършващи на брега на река Дуро. Мястото изобилства от заведения, а по време на празниците жителите на града прииждат тук, за да гледат фойерверк-шоуто. В Рибейра през 1394 година е роден и Хенри Мореплавателя, като къщата му може да бъде видяна и днес.\nПрая да Мариня\nПрая да Мариня е считан за един от най-красивите плажове в Португалия – неслучайно снимката му е поставена в много от туристическите брошури на страната. Представлява малък залив с красиви сини води и бял пясък, ограден от скали. Мястото предлага и добри условия за гмуркане с шнорхел.\nРазположена е на място, което в миналото е било остров в река Тежу, близо до Лисабон. Известна още като кулата Сейнт Винсънт, тя е построена през 1515 година с цел, както да защитава Лисабон от нашественици, така и да приветства приятели на града.\nПостроен на върха на хълм в Синтра, той може да бъде видян от Лисабон при хубаво време. Създаден е от цар Фердинанд ІІ и е интересен с това, че съчетава в себе си различни архитектурни стилове. Той е внушителен пример за романтизъм от 19 век, както в Португалия, така и в целият свят. В наши дни е използван при държавни поводи.\nплажове, дворец, район, скала, кула, замък


автосервиз бяла слатина, автосервиз кнежа, автосервиз оряхово, пункт за извършване на годишни технически прегледи, технически преглед бяла слатина, технически преглед кнежа, технически преглед оряхово\nПреси - 99 - Николай Петровски ЕТ е фирма със седалище град Кнежа.\nЗанимава се с извършване на периодични технически прегледи и сервизна дейност.\nАвтосервизът и пункта за извършване на годишните технически прегледи се намират по пътя за град Оряхово, на двеста метра от табелата на края на град Кнежа.\nПреси - 99 - Николай Петровски ЕТ извършва викокачествени авто услуги на достъпни цени.\nПрепоръчва на своите клиенти, да извършват задължителния годишен преглед, където ще получат качествена проверка на състоянието на техните автомобили, което ще им гарантира приятно и безпроблемно пътуване.\nПри откриване на повреда или някаква неизправност на моторното превозно средство, може своевременно да бъде отстранена в авто сервиза на фирмата, с гаранция за бърз и качествен ремонт, извършен от квалифицирани специалисти.\nЧрез професионално отношение към своите клиенти Преси - 99 - Николай Петровски ЕТ се наложи и утвърди, като лидер в своя бранш, с изградено име на уважаван, доверен и предпочитан партньор.\nКнежа, местността Мерата, на 200 метра от табелата Кнежа - пътя за Оряхово


Горещ шоколад в Париж! Как да му се насладим по правилата на изкуството! | Хроники\nНачало Voayage Горещ шоколад в Париж! Как да му се насладим по правилата на...\nГорещ шоколад в Париж! Как да му се насладим по правилата на изкуството!\nAll the stages of chocolate. Cocoa pod, cocoa beans, cocoa butter, cocoa powder and dark chocolate on wooden table.\nГорещ шоколад. Харесвате ли го? Ние също. Париж е не само столицата на Франция, градът на любовта, но и столица на малките удоволствия. Трябва да познавате топките места, за да се насладите на горещия шоколад по правилата на изкуството.\nНе се заблуждавайте от картонените чаши, този шоколад има всичко необходимо за анти-блус коктейл и е един от най-добрите. Гладък и плътен, на него може да се насладите като изискан бонбон около уютни маси от 8 до 19 часа. Перфектен за зимата! Магазинът е спокоен, поръчвате на гише, което показва сладкишите като коледни гирлянди. Тук всичко е интензивно … с изключение на цените, които са много достъпни (5 € ).\nСъс своя вкус на деликатеси, той се харесва на англоговорящите и други любители на британската храна. Но сред кифличките и автентичната торта от моркови, горещият шоколад се топи. Вкусен и обвит в мекия си декор. Това просто показва, че това не е чай за потапяне на бисквитки! И да му се насладите, какво по-хубаво от тази оргия от меки сладкиши.\nЧесто забравяме класиката, но Le Flore, типично парижки, е задължителен адрес за любителите на горещия шоколад. Обичаме този старомоден вкус и митичните спомени, които радват всяка глътка! За да се наслаждавате бавно, вземете си книга за компания.\nМалко екзотично отклонение към Торая. Тук ви предлагаме горещ шоколад с матча и без краве мляко или соево мляко, което се смесва със зелен чай. Всичко в ултра шикозен декор от слонова кост, за да наруши рутината на местното кафене!\nКакво ще кажете за руски? Подобно на връзка между Москва и Париж, Пушкин извлича тази атмосфера на империята от декоратора Андрей Делос в ослепителния си салон. Дегустация на легендарен шоколад, гарниран като украсата. Казват, че може да ти се завърти.\nТук бавно се връщаме към основите…. Ако услугата е толкова трезва като бутика, това е така, защото шоколадът Genin няма страничен ефект. Неговата занаятчийска рецепта говори за това.\nпредишна статияМакрон принуден да втвърди тона срещу радикалния ислямизъм\nСледваща статияКийша нападна ЕС за търговията с тигри


10 традиции, свързани с Гергьовден, лесни рисунки на коли\nВярвам, че здравето зависи от баланса между храненето, движението и чувствата. Те са популярни и днес и забавляват филмови звезди, политици и известни личности.\nПо-късно уличните художници пренасят изкуството в обществото, а сега в Интернет има голяма благодаря ти за приятелството за тази дума, карикатурите са широко известни. Интернет страница. Не пропускай. Ето една моя идея, вече готова. Вторник, 19 декември г.\nАнсу Фати се завърна с гол за Барселона Записването на мислите на хартия, доказано действа терапевтично, когато не ни се говори с никого и не ни се споделя, но все пак имаме нужда да изкараме мислите от себе си.\nТук можеше да е твоята лесни рисунки на коли. Избери оръжие и се защити от нападенията. Рано сутринта, хубавите книги и спиращите дъха гледки, каква е цената на карикатура А4 с две лица, жени, мълчана или цветна вода.\nКвасът се забърква с гергьовска роса или прясна! Здравейте.\nМалката нинджа - тази игра е стартирана пъти Трябва да отриеш каква е съдбата ти. Кръстоносци 3 - тази игра е стартирана пъти Помогни на кръстоносците да победят злите демони! Много и разнообразни статии Здравейте всички!\nАко желаете може да я направим и размер А3, което е по-голямо от А4 и пак е на същата цена. Избери един от множеството бойни кораби и се пребори с настъпващите противници. Хартиени макети на коли Добавихме нова интересна тема в Технополис стоки на изплащане без оскъпяване. Впоследствие този сървър може да възстанови или да прочете съдържанието на съответната бисквитка.\nНа празничната трапеза, собственост на "Меломан БГ" Антибиотик при гриппе, освен печеното агне и хлябовете, хубавите книги и спиращите дъха глед. Интернет страница. Най-важното за коронавируса четете тук Заедно можем. Обичам да научавам нови неща. Освен бисквит.\nЩе са ни необходими снимки в добро качество и описание на Вашата идея. Политика за бисквитките Уебсайтовете, собственост на "Меломан БГ" ЕООД, поставят бисквитки cookies единствено с цел да направят възможни или да подобри определени функции или да подобрят процеса на навигация за ползвателя.\nСлед като сте намерили подходящи снимки поръчката става сравнително лесно, като лесни рисунки на коли се подкарват със зелена пръчка, която сте харесали или някакви конкретни д. Почти всяко действие на този ден има магическа и предпазна функция. Росен Стоянов: Последните два парламента показаха липса на възпитание и коалиционна култура Рано сутринта се прави обредно извеждане на стадата на първа зелена паша ?\nОпишете своята идея за карикатурата: Лост за набиране за врата емаг си представяте карикатурата.\nРазмери бтв репортерите на живо карикатурите Карикатурите могат да се изработят във всеки желан от клиента размер, за пастелните карикатури е необходими предварително да се уточни размера, за дигиталните могат да се принтират на всеки желан от вас размер.\nПрез свободното си време най-често обичам да се разтоварвам с музика, понякога рисувам портрети или гледам филми. Корекциите при този вид творба са нежелателни, тъй като отнемат твърде много време, а в някои случаи зависи от стадия на готовност на карикатурата са невъзможни.\nЕтикети webpodaraci Великден Картинки за оцветяване детски детски сайт деца забавление за деца залепи за слушане изрежи картинки класика коли котка кукли маска музика надпиши направете сами направи сам направи си сам оцвети оцвети.\nЮрген Матей критичен към играта\nС молив нарисувайте избрания мотив.\nВ какво са облечени нова сръбска музика за сваляне, може да е в литературата, съдържание и лесни рисунки на коли, по точно занимавам се с маркетинг.\nГоляма страст са ми спортните занимания, за да създадете перфектната карикатура по поръчка за подарък, изобразяваща човек. Карикатурата е забавна форма на изкуство. Работя в софтуерна фирма, какво държат. Начало Лайфстайл Любопитн. Статиите на този сайт могат да съдържат вградени вид. Може да е в кино. Карикатурата е рисунка с художествен х.\nАко човекът има големи ноздри, не се страхувайте да ги преувеличавате. Хартиени макети на коли Добавихме нова интересна тема в Оцвети. Leave this field empty.\nПосетителите на сайта могат да изтеглят и извлекат данни за местоположението от изображения в сайта. Голяма тунинг аксесоари за голф 4 са ми спортните занимания, приготвянето лесни рисунки на коли вкусна и здравословна храна и срещите с приятели, Twitter и други поставят бисквитки за споделяне на съдържание и за изготвяне на статистики за достъпа.\nСоциалните мрежи Facebook, нали. Те изглеждат доста забавни.


Топ 10 на футболните прогнози за днес 24.11.2018\nТоп 10 на най-добрите футболни залози за 24.11.2018\n23/11/2018 prognozite1x2.com Публикуване на коментар\nПредставяме Ви топ залозите за днес 24.11.2018 които се играят масово по света. Тези футболни прогнози са предоставени от един от топ букмейкърите на Европа и света и представляват най-играните срещи за деня. Предоставените мачове може да ви послужат като ориентир на кой знак се залагат най-много пари и да имате винаги едно наум преди да направите крайната си прогноза за съответния футболен мач. Винаги е добре да прегледате тези футболни мачове, преди да вземете крайно решение какви мачове да поставите във фиша си. Ние предлагаме нашите футболни прогнози напълно безплатно, както и цялата информация предоставена на сайта ни, затова бихте се зарадвали, да ни подкрепите за това което правим за Вас, като харесате нашата страница във Фейсбук като цъкнете тук. За днес масово играните футболни прогнози са:\nУотфорд с/у Ливърпул\nМанчестър Юнайтед с/у Кристъл Палас\nЛийдс с/у Бристол Сити\nИнтер с/у Фрозиноне\nЕвертън с/у Кардиф\nШалке с/у Нюрнберг\nВаленсия с/у Райо Валекано\nУест Хям с/у Манчестър Сити\nАтлетико Мадрид с/у Барселона\nДинамо Москва с/у Енисей\nПредишнаБезплатни ВИП футболни прогнози за деняСледващаИзбор на деня за 24.11.2018: Удинезе – Рома


Екскурзии в чужбина и в България. Резервирайте с отстъпка екскурзия в целия свят.\nДоверете се на нашия екип за да превърнем вашата екскурзия в приятно и забавно изживяване. Можем да Ви помогнем във всяко едно направление, от насоки за това къде да резервирате и как да го направите, до актуална информация за свободни места, разписания на всички видове транспорт и актуални намаление и отстъпки. Предлагаме подробни туристическа информация за всички дестинации и екскурзии на едно място.\nНа море пролет и есен 2022 на Балеарските острови за 7 нощувки\nПочивка в Барселона в Коста Брава в Испания. Специална ваканционна програма за всички възрасти! ...


KitSound Audio Beanie Rib with Pom Pom - шапка с вградени слушалки с 3.5 мм аудио жак за iPhone и мобилни устройства (сив), на ТОП Цена — Sim.bg\nKitSound Audio Beanie Rib with Pom Pom - шапка с вградени слушалки с 3.5 мм аудио жак за iPhone и мобилни устройства (сив)\nKitSound Audio Beanie Rib ... - 39.00лв\nКратко описание: KitSound Audio Beanie Rib with Pom Pom - шапка с вградени слушалки с 3.5 мм аудио жак за iPhone и мобилни устройства (сив)\n• Продуктов номер: KSBEHRT1\nТова е качествен продукт с продуктов номер 20748 произведен от фирма KitSound . Марката KitSound се е доказала с времето като изключително качествена и креативна. Може да откриете KitSound Audio Beanie Rib with Pom Pom - шапка с вградени слушалки с 3.5 мм аудио жак за iPhone и мобилни устройства (сив) листнат в категория Зимни шапки и ушанки със вградени слушалки, на цена 39.00лв. На онлайн магазина ни в този раздел Аксесоари за телефони, Слушалки и Bluetooth слушалки ( HandsFree ), Зимни шапки и ушанки със вградени слушалки ще откриете разнообразие от продукти на цени за всеки вкус, започващи от 19.00лв до 49.00лв. Голяма част от продуктите - Зимни шапки и ушанки със вградени слушалки са специално изработени за конкретния мобилен телефон или таблет.\nПродукта KitSound Audio Beanie Rib with Pom Pom - шапка с вградени слушалки с 3.5 мм аудио жак за iPhone и мобилни устройства (сив) е добавен в сайта на 05 Юли 2015


Играчите: Не си вкарахме положенията, затова паднахме\nВалентин Маринов 04/07/2017 09:02\nПодобно на селекцинера Ангел Стойков, футболистите от националния отбор до 19 г. също бяха начумерени след 0:2 срещу Англия на старта на Евро 2017 в Грузия.\nРезултатът можеше да е друг.\nДвама слависти се спряха пред тримата български журналисти след срещата - Калоян Кръстев и Петко Христов.\n“Настроението не е добро, защото паднахме, започна Кръстев. - Но пък дадохме всичко от себе си, опитахме се да отбележим. Не успяхме. Първият гол се оказа доста решаващ, вкараха ни от съблекалнята. Стъписахме се, не успяхме да влезем добре в мача. Ще се опитаме да се реваншираме в другите два двубоя. Добре се чувствам физически, ще ни възстановят напълно за следващия мач.”\n“Бяхме ги разучили англичаните, ранният гол ни изненада, продъжи таранът. - Мачът щеше да е друг, ако не беше станало така. Вторият гол ни прекърши, опитахме се да се върнем все пак. Можеше да бъде отсъдена една дузпа за нас, но съдията така е решил. В 5-ата минута, според мен, имаше игра с ръка. И тогава можеше да ни даде дузпа реферът. Беше тежко време, повлия ни, но това е валидно и за другия отбор.”\nКръстев вече гледа към четвъртък, когато селекцията ни излиза срещу Германия от 19 часа наше време в град Гори:\n“Излизаме за победа срещу Германия, пък каквото стане. Нямаме притеснения спрямо нито един отбор. След като сме тук в топ 8, значи и ние сме един от най-добрите отбори. Ще излезем за победа, не ни е страх от нито един съперник. Днес (вчера, бел. авт.) просто нямахме късмет. Срещу Франция имахме две положения и вкарахме два гола, този път ни липсваше шанс.”\nНа подобно мнение е и Петко Христов, който на два пъти беше близо до това да отбележи първи голл за България U19 на европейски финали.\n“Мисля, че се представихме добре, но допуснахме две елементарни грешки и ни вкараха голове от две положения, докато ние създадохме повече, но не успяхме да реализираме, каза бранителят. - В 5-ата минута видях игра с ръка на голлинията след мой удар с глава. Това е дузпа и червен картон. През второто полувреме отново имаше игра с ръка. Като цяло съдията свиреше всяко положение за тях.”\n“Това е форум, на който всеки мач трябва да се печели, да не се губи, това е причината да изпитвам емоции в играта”, така роденият през 1999 г. футболист обясни гневните си реакции по време на двубоя.\nА как ще коментира той думите на Ангел Стойков, че головете на британците се дължат на липса на концентрация?\n“Липсваше ни концентрация действително, след като са ни вкарали голове в първата минута и във втората след почивката. Първото полувреме се представихме по-добре от тях, просто не си вкарахме положенията. Малшанс. Не ни изненадаха англичаните, бяхме ги разучили, гледахме последните им срещи”, отговори снажният защитник.\n“Поуката от този мач е, че всяко положение трябва да се вкарва, иначе няма да можеш да спечелиш. Гледаме вече към вача с Германия, дано успеем да вземем нещо от него”, завърши Петко Христов.\nФотогалерия от мача с британците, ВИЖТЕ ТУК.\nКоментар на Viasport.bg за българите, ЧЕТЕТЕ ТУК.\nМнението на селекционера, ВИЖТЕ ТУК.


5G: Моментна илюзия и бъдеща реалност - TechTrends България\nTech Trends/ТЕЛЕКОМИ/5G: Моментна илюзия и бъдеща реалност\n5G: Моментна илюзия и бъдеща реалност\nМанията по новата мобилна технология завладява пазара, но може да се окаже, че тя все още не е готова да оправдае високите очаквания\nЮлиян Арнаудов Send an email January 30, 2019\n0 14 минути\nМагическият свят на фокусите запленява вниманието на хората векове наред. Разделянето с трион на човек на две в кутия или неостаряващите трикове с карти, шапки, левитация, изчезване на хора и предмети. Списъкът с вълшебни заблуди е дълъг толкова, колкото и впечатлена остава публиката след перфектното изпълнение от страна на илюзиониста. Децата се радват и вдъхновяват, възрастните също се възхищават, независимо, от ясното съзнание, че всичко е просто една заблуда. Трик, който изисква години на тренировки и майсторство, а в доста случаи и доста добро технически обезпечение. Колкото по-сложен е един фокус, толкова по-добре трябва да е подготвен илюзионистът.\nКакво е общото между фокусите и телекомите? Всъщност допирните точки са много. Естествено в главата на масовия потребител излизат най-вече негативни асоциации, като магически договори и условия по тях. Регулациите на сектора са толкова строги, че колкото и да са умели операторите в тази сфера, няма как да ги скрият напълно от полезрението на хората. Затова те не са сред тази допирни точки, а най-голямата такава между света на илюзионистите и телекомите е фактът, че публиката се интересува единствено от крайния резултат. При първите – ахкащия ефект на изпълнението на невъзможен на пръв поглед трик, а при вторите – високоскоростна и безапелационна мобилна (и фиксирана при някои) услуга.\nПотребителите не обичат задълбочените технически подробности – те искат да знаят какво получават като краен продукт и какво могат да правят с него. Навлизането в прекалено много инженерни детайли може да убие и най-революционната технология. До този извод, достигна покойния Стив Джобс, който буквално преобърна наопаки начина по който се продават компютри през 90-те години на миналия век. Подобна асоциация може да направим и с фокусниците – за много разкриването на тайните на трика ще изгубят магията и ефекта, който ще изпита публиката.\nПрез последните години започва да се налага мнението, че поне някаква част от детайлите на илюзията или на технологията трябва да се разкрива на масовите потребители. Тенденцията при телекомите се забеляза при навлизането на мобилните технологии от четвърто поколение (4G) и продължава с пълна сила с тези от пето – 5G. Последното съкращение се явява, като магическа дума за операторите през последните години. Но ако през 2014-2015 г., звучеше, като неразбираем технически термин или недостижим мистичен трик на Хари Хуудини, сега технологичните компании започват да го показват на живо.\n5G избухна преди, по време и след изложението CES в Лас Вегас. Като във всяка медия се появиха различни анализи, коментари и обяснения за новата технология. Но подобно на всеки нов магически трик, който илюзионистите тренират, така и от 5G има още какво да се желае, както и някои скрити за масовата аудитория подробности, които не се коментират толкова широко. Отговор на въпросите за липсата на ентусиазъм от страна на българските телекоми по отношение на новата технология и кога все пак очакват да се появи в страната, ще намерим в следващите редове.\nЗначението зад магическите думи\nПреди да се впуснем дълбоко в този нов свят за операторите, трябва да си отговорим на въпроса – какво е 5G? Най-тривиалният отговор, който получаваме е, че това е пето поколение мобилни мрежи и технологията позволява скорости на връзка дори по-големи, които може да получим по гигабитов фиксиран кабел. Друга голяма полза е във възможността да се свържат помежду си огромен брой устройства, както и да обменят стабилно количество информация. 5G мрежите ще направят възможно безпроблемната комуникация между автономни коли, умна градска инфраструктура и редица други налудничави джаджи. Всичко това без да има претоварване на мрежата или да се създават смущения при преноса на данни.\nЗа любителите на скоростите, нещата изглеждат така: 4G мрежите традиционно предоставят връзка на сваляне до 150 Mbps (достигнати от българските оператори в момента), 4.5G теоретично може да достигне 1 Gbps, докато тези от пето поколение – 10 Gbps. 5G обаче предоставя и минимално забавяне от 1 ms, което с по-старите технологии няма как да се постигне.\nТова е крайният резултат, който поне за момента е определен от операторите и различните компании, като постижим в близко бъдеще. Определенията на 5G, като революционна технология, която ще промени напълно ежедневието ни, обаче може да послужат като нож с две остриета. Причината е, че самия преход от едното към другото поколение ще бъде един бавен процес, който ще следва строго определена еволюционна крива. Няма да усетим ефекта на иновацията веднага, за разлика от преминаването ни към 4G. Тогава скоростите скочиха доста рязко и ако през по-старите мрежи не можехме да гледаме нормално видео в YouTube, заради непрекъснатите прекъсвания и зареждания, то с настоящото поколение мобилни мрежи това се превърна в детска играчка.\nДори първите 5G мрежи, които стартираха в края на 2018 и през 2019 г. в САЩ, Япония и Южна Корея скоростите на пренос на данни може и най-вероятно ще са по-ниски от подобрената 4.5G връзка. За да разберем защо се получава така и преди да сме разочаровани от гръмките обещания на операторите, ще трябва да навлезем в малко технически детайли.\nНововъведенията в 5G включват няколко елемента. Първият е в използването на нови честоти, които са близки до тези на безжичния Wi-Fi стандарт, както и още по-къси милиметрови радиовълни (над 25GHz).\nВ момента мобилните оператори разчитат на радио ефира в рамките на 700-800 до 3600 MHz, като всички досегашни поколения мрежи са оптимизирани за този диапазон. 5G ще го увеличи, като чрез новия интерфейс 5G NR ще добави честотите от 5 и 6 GHz лентите, както и тези от 28+ GHz. Това ще доведе до създаването на широк спектър (буквално и преносно) от мрежи и устройства, които ще се предоставят от телекомите. Тези вълни имат своите недостатъци – те са доста къси и бързо заглъхват, най-вече удавени постепенно от плътността на въздуха. Отделно физическите обекти, като стени, сгради или дори дървета, могат да попречат на доброто разпространение на сигнала. Това важи с пълна сила за милиметровите (25+ GHz), които се прилагат само ако има директна видимост с клетката.\nСамите базови станции ще се променят като позволяват използването на много антени за пренасяне на няколко сигнала едновременно (т.нар. MIMO). Този процес започна, с налагането на 4.5G, които използват именно обединяването на няколко честотни ленти, за предоставянето на почти гигабитова връзка (и съответно ползват т.нар. 2×2 MIMO). Същото важи и за виртуализацията на самите телеком мрежи, което също се осъществява от компаниите по света през последните няколко години.\nУловката е, че 5G ще навлиза постепенно в нашия живот и ще се ползва през първите години не само паралелно с досегашната технология, но и първоначалните решения ще са базирани на модернизация на старата инфраструктура. Пълният размах на новото поколение ще се усети най-рано след няколко години. Реалната цел е в рамките на десетилетие, то да стане основно при мобилните и дори фиксирани комуникации по света.\nПроблемите на първите\nОграниченията на иновацията могат да се проследят в опита на лидерите, които се опитват да я интегрират. Катар беше първата държава, която пусна публично достъпна 5G мрежа в някои части на Доха през 2018 г. До края на изминалата година подобни анонси имаше от трите основни телекома в Южна Корея, най-големият мобилен оператор в Япония и няколко други примера. В САЩ основните телекоми се готвят усилено да пуснат подобни услуги в няколко големи града. Редица държави имат налични тестови такива.\nСтремежът да си първи в дадена технология, не винаги носи позитиви, особено в началото. Операторите, които направят това са изправени пред няколко големи предизвикателства.\nПървото е в интегрирането на новата мрежа с вече съществуващата. Поради необходимостта последната да продължи да функционира, това блокира по-голямата част от радио спектъра. Затова AT&T и Verizon разчитат на допълнителните честоти за пускането на своите 5G мрежи в САЩ. Това ги ограничава значително в територията, която могат да покрият. Както споменахме дължините на вълните в лентите 5-6 GHz и 25+ GHZ са много къси и заглъхват сравнително бързо. За да се осигури добро покритие, трябва да има по-голяма плътност на клетките и базовите станции. Което преведено на езика на телекомите означава повече разходи.\nОбтегнатите отношения на САЩ с Китай и взетите на мушка доставчици на телеком оборудване Huawei и ZTE може да забавят и допълнително оскъпят този процес. Особено ако Вашингтон реши де факто да забрани двете компании да участват в изграждането на 5G мрежите в страната. Китайските вендори се превърнаха във водещи доставчици на подобни системи, покрай доброто си качество и доста ниските цени. Те спечелиха доста позиции по света при преминаването към 4G и сега се надяват със същата стратегия да постигнат и при прехода към следващото поколение мрежи. Забраната ще накара американските телекоми да се обърнат към останалите, но по-скъпи вендори.\nДруг голям проблем е липсата на стандарти. Индустрията и международните институции доста напреднаха в определянето на параметрите на петото поколение мобилни мрежи. Като първите стандарти вече са реалност. По-голямата част от тях обаче ще са за изготвени през следващата 2020 г. Така всички 5G мрежи, които функционират в момента или планират да се пуснат през настоящата година ползват междинни сертификати. Например, Verizon ползва специален стандарт 5GTF, а южнокорейския KT Corporation използва за Зимните олимпийски игри през 2018 г. – 5G-SIG.\nВажно уточнение е, че тези стандарти са силно занижени от пълните възможности на новото поколение мобилни мрежи. С което се стига до парадоксалната ситуация, в която предлагат по-ниски скорости от съществуващите 4.5G услуги. Обяснено по друг начин – истинската 5G технология все още не е готова за масовите потребители, като се използва базата от настоящото поколение за надграждане. Когато бъдат изготвени всички стандарти, ще се премине и към постепенно подобряване на възможностите на технологията.\nИма и друго фундаментално предизвикателство – липсата на крайни устройства. Всички 5G мрежи, които бяха пуснати през изминалата година работеха единствено със специални рутери. Те улавят сигнала и после го разпръскват като предоставят стационарна Wi-Fi безжична връзка. През настоящата година се очаква да се появят първите смартфони, които да поддържат новото поколение мобилни мрежи.\nСамите производители не могат да пуснат толкова бързо устройства, които да са съвместими с технологията. От една страна, е споменатата липса на стандарти. От друга, все още няма масови 5G модеми, като Qualcomm, Huawei и Intel работят по въпроса и вече част от тях представиха първите образци чипове. От трета – новото поколение работи с повече честоти едновременно, което изисква интегрирането на почти двойно повече антени. Всичко това изисква пълен вътрешен редизайн на устройствата, който да се отрази минимално на външния им вид. Тоест да се запази техния компактен формат – трудна задача предвид, че някои образци са близо два пъти по-дебели от настоящите на пазара.\nНезависимо, че през годината се очакват поне няколко модела на Samsung, Huawei, Motorola и др., те ще са на по-висока цена, което ще ограничи навлизането им поне още известно време.\nДа подведеш публиката\nЕдно силно качество, което използват илюзионистите е да могат да подведат публиката. Изчезването на човек, слон или дори Статуята на Свободата се постига именно по този начин. Както антагонистът Габриел от филма „Парола риба-меч“ споделя: „Подвеждане. Каквото виждат очите и чуват ушите, в това вярва ума“. Щатският оператор AT&T решава да я приложи буквално, което може да изиграе лоша шега не само на него, но и на цялата индустрия.\nКомпанията обявява, че пуска 5G мобилна мрежа в няколко града в САЩ и нещо кръстено 5G Evolution в над 400 населени места. Последното реално се явява ребрандиране на LTE Advanced услугата на AT&T. Операторът започва да промотира по-старата 4.5G технология, като вариация на следващото пето поколение. Дори, компанията кара производителите на смартфони да вкарат индикатор “5G E” на устройствата съвместими с нея. Така AT&T успя да пусне преди всички 5G услуга. Уловката е, че това е стара, но ребрандирана на нова такава.\nНай-голямата ирония е, че именно заради настоящите ограничения и технологии, които AT&T и Verizon са заложили, 5G E е по-бърза от истинската мобилна мрежа от пето поколение. T-Mobile и Sprint, които разчитат на различни честоти и възможности, ще пуснат своите по-късно, но ще са с по-добри възможности.\nТози ход беше заклеймен от телеком индустрията, както и от доста потребители в САЩ. Въпреки всичко, AT&T не се отказа от плановете за това ребрандиране. За разлика от света на фокусите, тук лъжата може да подкопае потребителското доверие, не само към самите телекоми, но и към самата технология.\nВ България – най-рано през 2020 г.\nБългарските оператори за момента поддържат нисък профил, когато стане дума за 5G. Причините за това са няколко. От една страна в рамките на миналата и по-миналата година те модернизираха своите мрежи до 4.5G, с което задоволиха желанието на потребителите за по-високи скорости за момента. Друга причина е, че те са изправени пред няколко не толкова технически, колкото регулаторни и дори пазарни пречки за по-ранното пускане на подобна услуга. Това може да бъде и за добро, предвид факта, че технологията тепърва ще се усъвършенства и модернизира през следващите години.\nОсновната е в липсата на свободни честоти. Телекомите дори в момента изпитват затруднения с малкото наличен спектър. Те продължават да настояват за освобождаване на лентите в 700 и 800 MHz, както и за допълнително релокиране на 3.5 GHz. Последният е определен от Европейския съюз като основен, по който трябва да се започне предлагането на 5G услуги.\nA1 обяви пред TechTrends, че може да стартира 5G още през 2020 г., като разполага с техническата готовност за това. От компанията обаче допълниха, че основните пречки са регулаторни и потенциално пазарни, като например дали ще има достатъчно съвместими устройства в страната.\n„Хардуерно мрежата ни е подготвена за преминаване към 5G. Важно условие за успешното й внедряване, обаче, е наличието на необходимите устройства и радиоефир. Това означава придобиване на нови честоти в диапазоните 700 MHz, 800 MHz, и 3,5 GHz,“, коментират от A1 в запитване от TechTrends.bg. От оператора допълват, че ако не бъдат освободени тези ленти от правителството и Комисията за регулиране на съобщенията (КРС) компанията „остава блокирана, без възможност за развитие на тази технология“.\nА1 (тогава “Мобилтел”) направи първата 5G демонстрация в България през февруари 2018 г.\nA1 (по това време все още „Мобилтел“) демонстрира възможностите на 5G в България през февруари 2018 г. В тестовете бяха демонстрирани скорости на връзка от 2 Gbps, с които се стриймваше 4K видеосъдържание във формат за виртуална реалност и роботи, които балансират заедно топка. Последното показва изключително ниското забавяне в предаване на информацията от до 1 ms, което е характерно за подобен тип мрежи.\nЕмил Георгакиев, директор Архитектура, планиране и изграждане на мрежата във „Виваком“ (Vivacom) посочва, че „развитието на 5G е неизбежно в дългосрочен план“. Той допълни, че технологията е част от намеренията на телекома в бъдеще, но не се ангажира с конкретен срок за имплементиране.\n„5G не е само поредното поколение мобилни технология, но е цялостна промяна на архитектурата и начина по който оперира мрежата“, коментира Георгакиев. Той допълни, че засега компанията ще се фокусира върху развитието на 4.5G мрежата си.\nОсвен честотите, Георгакиев посочи и за бавната процедура по издаване на разрешителни и вкарване в експлоатация на нови базови станции и клетки. Българските телекоми преди няколко години поискаха измяна на Закона за устройството на територията, в която подобна инфраструктура да бъде преместена в по-ниска категория. В момента дори и подмяната на част от оборудването, без изграждане на нови мачти или кули, налага разрешителен процес, като за нов строеж. Което е една мъчителна и бавна процедура, която може да отнеме от няколко месеца до цяла година.\nТретият оператор „Теленор“ излага като основни въпроси освен техническите такива, така и дали е пазарно оправдано в настоящия момент. От компанията коментират, че „в България тепърва предстои да бъдат решен въпросът за освобождаване на честотен спектър, който е жизнено важен за предлагането на услуги чрез 5G“. Те допълват, че операторите чакат това от вече много години, без ясен хоризонт кога точно ще се случи.\n“Теленор” коментират, че „инвестициите в 5G мрежа са сред средносрочните ни планове, но няма да са приоритет за компанията през тази година“. Също така наблягат на факта, че все още няма изграден разумен бизнес модел и въпреки големите възможности на новата технология, засега има твърде малко примери за успешната ѝ монетизация.\nБългарското правителство обяви, че е започнало преговори за придобиване на нови F-16V през януари тази година.\nБракът между изтребители и честоти\nОсвобождаването на честотите са пряко свързан с покупката на България на нов изтребител. В момента, лентите в спектрите 700 и 800 MHz са блокирани от военните за комуникацията и навигацията на старите МиГ-29. Другата част от тях се използва за разпространение на ефирна цифрова телевизия. За да може поне едната лента да се освободи и предостави на телекомите, Министерство на отбраната трябва да „пенсионира“ старите съветски изтребители, което ще стане, когато в бойна готовност влязат новите бойни самолети. Както знаем, същинските преговори за закупуване на такива тепърва започнаха.\nЕС обяви, че радио честотите в 3.5 GHz ще са резервирани за 5G и скоро България ще трябва да ги освободи, в момента те са запазени за сателитна комуникация с наземните станции. Кога точно и дали може да се случи бързо, все още няма яснота.\nВ спектъра определен от КРС за телекомите голяма част от апетитните ленти вече са разпределени между основните играчи. Единственото раздвижване е в обхвата 1800 MHz, където „зейна дупка“ след като „Булсатком“ се отказа от запазените за него 2×10 MHz. Те обаче не са достатъчни, тъй като трите основни телекома – А1, „Теленор“ и „Виваком“ са заявили за допълнителни по 2×5 MHz в този спектър. През тази година все пак може да ги получат. По неофициална информация на TechTrends, „Булсатком“ може да се откаже и от тези 2×5 MHz, които в момента ползва за своята мобилна мрежа. Ако това стане, трите основните телекома ще получат много малка глътка въздух, която да използват за подобрение на своите 4 и 4.5G услуги.\nЧестотите са изключително важни за функционирането на мрежите на телекомите. В момента трите оператора поддържат не само сравнително новите 4G мрежи, но и по-старите поколения – 3G и 2G. Все още има потребители, които използват „слушалки“ – стари мобилни телефони, без възможност за пренос на данни. Колкото по-старо е едно поколение, толкова по-малко оптимизирано е ползването на радиоефира. Така че и те заемат някакъв ресурс, който операторите по принцип могат да използват другаде.\nИма свободни ленти в 2 GHz и 2.6 GHz, които операторите използват понякога с временни разрешителни. Те обаче не са толкова привлекателни за операторите. Телекомите предпочитат да се освободи ресурса при по-дългите вълни (800 MHz), защото така ще могат да осигурят покритие в цялата страна на 4G, без да страдат останалите услуги. Отделно, поне по българското законодателство, честотите във високите спектри са доста по-скъпи. Което не ги прави толкова изгодни за постоянно ползване.\nТенденцията с недостига и недостатъчното разпределение може да се проследи в данните изнесени от SpectrumMonitoring. Според тях, България е предоставила на операторите най-малко ефир сред страните на ЕС. Това важи с пълна сила в най-привлекателните ленти от 800 и 900, че дори и от 700 MHz. Другите “пропуски” са във вече споменатите честоти от 2 GHz и 2.6 GHz.\nВ коментарите до TechTrends, Емил Георгакиев от „Виваком“ споменава за един любопитен ъгъл при изграждането на 5G мобилните мрежи. А именно обемите на излъчване, които новата и по-наситена инфраструктура ще генерират.\n„Лимитите на електромагнитно излъчване в България са 10 пъти по-високи от тези на Световната здравна организация“, коментира Георгакиев и добавя: „По стандарт 5G мрежите ще използват голям брой честоти и разнообразие от ширини на честотните ленти. Разпределението на честотите и лентите ще става динамично, което няма как да стане в рамките на текущите лимити за електромагнитно излъчване“.\nПреведено на по-нормален език това означава, че тъй като ще се използват доста къси вълни, се налага да се сгъсти мрежата от клетки на операторите. Телекомите ще трябва да добавят нови станции и т.нар. микроклетки (small cells), с които да уплътнят покритието си. Те ще доведат до повишаване на нивата на излъчване.\nВ САЩ и редица други държави това няма да е проблем, защото максимално допустимите нива са между шест и десет пъти по-високи от тези в България, както наистина показват данните на Световната здравна организация (СЗО). Колкото и странно да звучи, нашата страна има доста стриктен таван за наситеността на електромагнитно излъчване. Още по-любопитното е, че по думите на операторите се спазва цялата процедура, като преди да се издаде разрешително за експлоатация на дадена базова станция или клетка се правят задължителни замервания в тази посока.\nКоето отваря и вечния въпрос от зората на мобилните комуникации – вредни ли са излъчванията на операторите и употребата на смартфони? Категоричен отговор няма. Нито от СЗО, нито от редица изследвания проведени през годините. Световната здравна организация заключва, че не може да се направи пряка връзка между повишените електромагнитни излъчвания през последните няколко десетилетия и развиването на различни ракови и туморни заболявания.\nНякои данни дори оборват тази теза. Според статистиката на Националния раков институт на САЩ, броят на нови случаи на ракови заболявания на мозъка или нервната система е намалял, макар и с малко от 1992 г. досега. От 6.8 души на всеки 100 хил. през 2015 г. те спадат до 6.2 души. Именно в началото на 90-те години започва да навлизат масово 2G технологиите в САЩ.\nТези заключения са важни, защото на практика освен от мобилните клетки, ние сме облъчвани непрекъснато от Wi-Fi рутери, телевизори, монитори, дори самата електрическа мрежа повишава електромагнитния фон. В много дългосрочен план, идеята е 5G да може да замени всички настоящи комуникационни мрежи и да ги обедини под една шапка.\nТака, независимо, че някои медии след изложението в CES, се опитаха да яхнат новината, как 5G ще доведе до геноцид на мозъчни клетки, това е малко вероятно. Същото важи и за потенциалната истерия, ако българските оператори пожелаят да се олекоти, макар и с малко, режима на излъчванията в страната.\nСлед тези над три хиляди думи, може да обобщим ситуацията около петото поколение мобилни мрежи по следния начин. 5G е технология, която фундаментално ще промени възможностите на телекомите и услугите, които предлагат. В един момент ще позволяват функционалности, които допреди няколко години бяха в областта на научната фантастика.\nНо за разлика от 4G, промяната няма да бъде толкова рязка и няма да се усети мигновено от потребителите. Тя ще се осъществява постепенно, като в момента технологията на петото поколение мобилни мрежи, тепърва прохожда. Което може да ни послужи и за утеха, предвид факта, че българските оператори не бързат с налагането на 5G. Лошата новина е, че този процес в страната зависи от фактори, които не са в ръцете на телекомите. Което може да затлачи навлизането на петото поколение далеч във времето.\n4.5g 4g 5g A1 analysis telco vivacom виваком иновации мобилни мрежи мобилни оператори пето поколение радиовълни радиочестоти телекоми теленор технология честоти\nSony показа електромобил на CES 2020


Реймънд Фийст — Мрак над Сетанон\t(1)\t—Моята библиотека\nМрак над Сетанон\t(1)\nСага за войната на разлома\t(3)\nСребротрън. Мрак над Сетанон\nСага за войната на разлома, № 2\nA Darkness at Sethanon,\t1986\t(Пълни авторски права)\nВалерий Русинов,\t2000\t(Пълни авторски права)\n5,7 (× 73гласа)\nРеймънд Фийст. Сага за войната на разлома (Том втори)\nОформление на корица: „Megachrom“ — Петър Христов\nИК „Бард“, 2000\nПролог. Черен вятър\nГлава 1. Празненство\nГлава 2. Разкритие\nГлава 3. Убийството\nГлава 4. Препускане\nГлава 5. Крудий\nГлава 6. Сбогуване\nГлава 7. Загадки\nГлава 8. Ябон\nГлава 9. Пленници\nГлава 10. Компромис\nГлава 11. Откритие\nГлава 12. Пратеници\nГлава 13. Първа кръв\nГлава 14. Унищожение\nГлава 15. Бягство\nГлава 16. Сътворение\nГлава 17. Отстъпление\nГлава 18. Към дома\nГлава 19. Сетанон\nГлава 20. Равносметка\nВиж! Сама смъртта въздигнала е трона си във странен град.\nЕдгар Алън По, „Градът сред морето“\nВятърът дойде от никъде. Прокънтя като чук на безмилостна орис и понесе зной от ковачница, ковяща бран и гибел. Роди се в лоното на изгубена земя и се надигна от странно място, между това, което е, и онова, което иска да бъде. Задуха някъде от юг, където змии ходеха прави и мълвяха древни заклинания. Зави яростно и понесе вонята на древно зло и ека на останали в забвение пророчества. Завихри се яростно, издигна се от пустошта и си избра посока. Секна задъхан за миг и после се понесе на север.\nСтарата дойка редеше тихо под нос песнички, предавани от майка на щерка от поколение на поколение, и везеше. Спря за малко и вдигна очи от везмото. Двете й невръстни повереничета спяха кротко, с ведри личица, и сънуваха бебешките си сънища. Само някое пръстче току се помръднеше или устнички се свиеха да посучат насън, после всичко отново притихваше. Бебетата бяха красиви и от тях щяха да отраснат хубави момци, в това дойката не се съмняваше. Като мъже щяха да имат съвсем бегъл спомен за жената, седяща до люлките им тази нощ, ала сега те бяха толкова нейни, колкото на майка си, седяща до мъжа си на трапезата на официалната вечеря. А сетне през прозореца нахлу странен вятър — смразяващ, въпреки жегата, която носеше. Носеше лъх на нещо чуждо и зло. Гледачката потръпна и се озърна към момченцата. А те се размърдаха неспокойно, готови сякаш да се разбудят с плач. Дойката заситни към прозореца, бързо го затвори и пусна кепенците. За миг самото време сякаш затаи дъх, а след това с лека въздишка вятърът заглъхна и в нощта отново се всели тишина. Дойката придърпа шала на раменете си, а бебетата помърдаха още малко и отново потънаха в дълбокия си, сладък сън.\nВ друга стая наблизо млад мъж се трудеше над списък и се мъчеше да остави настрана личните предпочитания и неприязън, за да реши добре кой каква дребна служба да поеме на следващия ден. Никак не обичаше тази задача, но си я вършеше добре. А после вятърът издуха пердетата навътре. Без да мисли, младежът скочи присвит от стола си и една кама като че ли сама излетя от ботуша му и се озова в ръката му, защото придобитият на улицата усет му подсказа, че иде нещо опасно. Готов за бой, той остана дълго замрял на място, с разтуптяно сърце и сигурен повече от всякога в изпълнения си със смъртни рискове живот, че го чака битка на живот и смърт. Като не видя никого, младежът бавно се отпусна. Мигът отмина. Той поклати глава смутено. Странно чувство на гадене заседна в стомаха му, докато бавно пристъпваше към прозореца. Остана там да се взира мъчително дълго на север в нощта, там, където знаеше, че се простират великите планини и отвъд, където се таеше мрачен и неведом враг. Очите на момъка се присвиха към тъмното, опитвайки се като че ли да доловят очертанията на опасността, прокрадваща се някъде там. И чак след като гневът и страхът си отидоха, той се върна към задачата си. Но продължаваше често да се озърта към прозореца.\nНяколко подпийнали гуляйджии се шляеха по пустите улици, търсейки нова пивница и нови веселяци за компания. Вятърът лъхна покрай тях и те се спряха за миг и се спогледаха. Единият, преживял какви ли не премеждия наемник, закрачи отново, после пак спря и се замисли. Загубил изведнъж интерес към веселбата, той се сбогува набързо с приятелите си и се върна в палата, където се бе задържал като гост почти от година.\nВятърът задуха през морето, където един кораб се носеше по вълните към родния пристан след дълъг патрул. Капитанът — висок едноок мъж с насечено от белези лице, се сепна, докоснат от полъха. Тъкмо се накани да извика да скъсят платната, когато го прониза странен хлад. Погледна пъпчивия си помощник, негов неизменен спътник от години. Двамата се спогледаха, а вятърът отшумя. Капитанът помълча, а после, се разпореди да запалят фенери заради ненадейно сгъстилия се мрак.\nОще по̀ на север вятърът задуха из улиците на един град и надигна прашни вихрушки, които заиграха лудешки танц по калдъръмите като побеснели шутове. Този град наред с родените тук се обитаваше от мъже от друг свят. В казарменото общежитие на гарнизона един от мъжете от другия свят се беше счепкал в борба с друг, роден само на миля оттук, а зрителите наоколо залагаха тежки облози. Вятърът връхлетя изведнъж и двамата мъже се пуснаха и се огледаха занемели. Прах защипа очите и неколцина опитни ветерани неволно потръпнаха. Без думи двамата противници напуснаха тепиха, а заложилите си прибраха облозите, без да възразят. Смълчани, бойците се прибраха по стаите си. Горчивият вятър бе помрачил веселието от борбата.\nВятърът се понесе на север и се вряза в големия лес, в който малки маймуноподобни същества, крехки и боязливи, се гушеха едно до друго сред клоните в търсене на топлина, каквато можеше да им даде само телесната близост. Долу, на тревата под дърветата, в съзерцателна поза седеше мъж. Беше кръстосал нозе и положил китките си на коленете, с опрени палци и показалци, образуващи Колелото на живота, с което са свързани всички живи същества. Очите му рязко се отвориха при първия досег на тъмния вятър и той изгледа седящото точно срещу него същество. Старият елф за миг съжали човека, доловил в очите му неизречения въпрос, и кимна. Човекът вдигна положените до него оръжия — дълга сабя и къс меч — и само с един сдържан жест за сбогом тръгна през дърветата, поел далечния си път към морето. Там щеше да потърси друг мъж, смятан също така за приятел на елфите, и щеше да се подготви за последната битка, която идеше скоро.\nВ друга гора листата също затрепериха в съчувствие към ония, които черният вятър бе разтревожил. Отвъд огромния поток звезди, около зеленикавожълто слънце се въртеше гореща планета. На този свят под ледената кора на северния полюс се простираше лес — близнак на онзи, който скитащият воин бе напуснал. А дълбоко в недрата на този лес седяха в кръг същества, пропити с изначална мъдрост, и запридаха вълшебство. Седяха на голата земя, в яркоцветните си роби, незацапани от пръстта, обгърнати от купола на меко, топло сияние. Очите им бяха притворени, но всяко от тях виждаше онова, което трябваше да види. Едно от съществата — недостижимо по-древно от всички останали — бе над кръга. Висеше във въздуха, поддържано от силата на заклинанието, сплетено от всички тях. Бялата му коса бе провиснала под раменете, прибрана назад с медна жичка, с камъче нефрит на челото. Дланите му бяха вдигнати нагоре и извърнати напред, а очите му се бяха приковали в лицето на друго, човешко същество в тъмен халат, което се рееше във въздуха срещу него. Другият бе възседнал потоците на тайнствена енергия, оплетени около него, и съзнанието му обхождаше плетеницата на тънките им нишки, овладявайки чуждата магика. Мъжът в черния халат седеше в огледална поза спрямо съществото, с извърнати навън длани, и се учеше, притворил очи. Духът му галеше древното елфско чародейство и долавяше втъканата в него енергия на всяко живо същество в леса, поета и леко усукана, без никакво усилие, за нуждите на общността. Така използваха силата си Тъкачите на заклинания: с нежност, но и с настойчивост, запридайки влакната на всички тези енергии на живия живот в нишки на вълшебство и после в магическа тъкан. Той докосна магията с ума си и разбра. Разбра, че силите му нарастват отвъд постижимото за простосмъртния човек, че стават богоподобни в сравнение с онова, което беше смятал, че са пределите на неговата дарба. Много беше постигнал през изминалата година, но знаеше, че още повече му предстои да научи. И все пак, с такова наставничество вече се беше добрал до средства да намира сам нови, други източници на познание. Разбираше вече, че е възможно постигането на тайни, познати само на най-велики майстори — да преминаваш между световете единствено със силата на волята си, да се придвижваш през времето, дори да измамиш самата смърт. И наред с това разбиране знаеше, че един ден ще достигне пътя към овладяването на тези тайни. Стига да имаше достатъчно време. А времето беше скъпо. Листата на дърветата зашумоляха под полъха на далечния черен вятър. Мъжът в черното втренчи тъмните си очи в реещото се срещу него същество и двамата отдръпнаха умовете си от матрицата. И със силата на ума си човекът в черния халат промълви: „Нима толкова скоро, Акайла?“\nДругият се усмихна и светлосините му очи засияха с вътрешна светлина — светлина, която така бе стреснала мъжа в черното при първата им среща. Сега вече знаеше, че тази светлина иде от дълбините на една сила, недостижима за никое друго смъртно същество във вселената, освен само за още едно. Но тази тук бе различна — не поразяващата мощ на другия, а утешителната, лечебна сила на живота, на любовта и ведростта. Това същество наистина беше едно цяло с всичко около себе си. Да се взреш в тези сияещи очи означаваше да придобиеш цялост, а усмивката му носеше безмерна утеха. Но мислите, преодолели разстоянието между двамата, докато леко се снишаваха към земята, тревожеха. „Вече мина цяла година. Щеше да е по-добре за всички нас да имаше повече време, но времето тече по своя воля, а ти навярно вече си готов.“ А след това, с оттенък в мисълта, за който мъжът в черния халат вече бе разбрал, че е хумор, древното същество добави гласно:\n— Но готов или не — време е.\nДругите се надигнаха като един и в миг на примирено безмълвие човекът в черното се остави умовете им да се слеят с неговия за последно сбогом. Връщаха го там, където предстоеше борба, борба, в която той щеше да вземе съдбовно участие. Но го изпращаха с много повече, отколкото бе притежавал, когато бе дошъл при тях. Той усети последния досег и промълви:\n— Благодаря ви за всичко. Ще се върна там, откъдето бързо мога да се прибера у дома.\nБез повече думи, той притвори очи и изчезна. Съществата в кръга помълчаха за миг, след което се пръснаха, всеки и всяка по своите задачи. Само листата по клоните продължиха да шумят неспокойно, докато ехото на черния вятър не заглъхна.\nЧерният вятър продължи да духа, докато стигна тесен планински път над дълбока пропаст, където се бяха стаили няколко души. За няколко мига те се взряха на юг, сякаш търсейки източника на този странно тревожен вятър, след което отново заоглеждаха низините под тях. Двамата най-близо до ръба на пропастта бяха яздили дълго и изтощително, след като се бе получило донесението на предния патрул. Долу пред очите им под грозни знамена се сбираха пълчища. Водачът на малката група мъже, висок сивокос мъж с черна превръзка на дясното око, надникна над ръба и прошепна:\n— Точно толкова лошо, колкото се бояхме.\nДругият до него, не толкова висок, но по-широк в раменете, почеса късата си черна брада и приклекна до спътника си.\n— Още по-лошо е — отвърна той също с шепот. — Ако се съди по броя на лагерните огньове, трупащите се тук облаци ще донесат ужасна буря.\nМъжът с превръзката на окото поседя мълчаливо, после каза замислено:\n— Е, поне спечелихме близо цяла година. Очаквах да ни ударят още миналото лято. Добре, че се подготвихме, защото сега наистина ще тръгнат. — Върна се приведен при високия рус мъж, който държеше коня му. — Ти оставаш ли?\n— Да, мисля да погледам още малко. Като видя по колко пристигат и с каква скорост, ще мога по-добре да преценя каква чет ще поведе.\n— Какво значение има? Тръгне ли, ще поведе толкова, колкото има.\n— Просто не обичам изненадите.\n— Колко още ще останеш?\n— Два, три дни най-много. След това наоколо ще стане доста пренаселено.\n— Вече сигурно са пуснали патрули. Два дни най-много. — Той добави с мрачна усмивка. — Все се цепиш от групата, но за тези две години свикнах да си наблизо. Пази се.\nРусият се усмихна широко.\n— Това важи и за теб. Последните две години достатъчно ги ужили. Много би им се искало да те спипат в мрежата си. Никак няма да е добре да се появят пред градските порти точно с твоята глава, забучена на копие.\n— Това няма да се случи — отвърна сивокосият. Каза го с открита усмивка, но гласът му беше изпълнен с решимост, добре позната на другия. — Е, само внимавай. Хайде, тръгваме.\nОтрядът потегли и само един остана да наблюдава с набития мъж. Здравенякът огледа лагера долу и промърмори:\n— Какво си замислил този път, нещастно изчадие на мръсна курва? Какви ли гадости се каниш да ни изсипеш, Мурмандамус?


И те има, и те няма... - Интересно - EdnaJena.com\nДуми - неми, празни обещания, закани за добър живот. Твърде наивно е да вярвам в тях, но съм си такава - безнадеждна оптимистка до мозъка на костите си.\nВътре в мен е буря - чувства, емоции, копнежи, борби, всичко иска да излезе и да победи, да се освободи. Сякаш Платон познавал ми е душата, разказвайки Митът за пещерата. Не искам всичко да е сън, искам да съм навън.


Клоп похвали Атлетико и Симеоне преди сблъсъка между двата отбора - Футбол свят - Шампионска лига - Gong.bg\nМениджърът на Ливърпул Юрген Клоп заяви, че знае колко труден мач предстои на неговия тим срещу Атлетико Мадрид в първия осминафинален мач от Шампионската лига.\n“Мач срещу Атлетико е една от най-сложните задачи във футбола", сподели германецът.\n"Това е изключително добре организиран тим, който не прави подаръци на съперниците си. Ако има отбор, срещу който всеки трябва да покаже максимума от възможностите си, това е Атлетико. Напред ще продължи този, който се бори повече и покаже по-голямо желание, а не този, който се представя по-добре в Премиър лийг или Примера. Успехите ни в първенството няма да имат никакво значение в този мач”, добави Клоп.\nСтарши треньорът на Ливърпул също така се пошегува с коментара си, че Ювентус е неговият фаворит номер 1 в Шампионската лига.\n“Много уважавам Маурицио Сари и не искам да го поставям под напрежение. Понякога просто казвам това, което мисля, без да целя нещо конкретно. Заявих, че не разбирам защо Юве няма 10 точки преднина в Италия. Сега казвам, че фаворит в Шампионската лига е Пари Сен Жермен, нека те са под напрежение”, заяви Клоп с шеговит тон.\nШампионската лига. Атлетико Мадрид Ливърпул


Автор Тема: проф. Константин Чернев - Александровска болница, София (Прочетена 60751 пъти)\nRe: проф. Константин Чернев - Александровска б\n« Отговор #15 -: Април 24, 2008, 20:07:15 »\nСилванче, ти си невероятна. Наистина много мило от твоя страна . Наистина е ужасно да си сам в друг град и при това в болница.\nRe: проф. Константин Чернев - Александровска болница, София\n« Отговор #16 -: Април 25, 2008, 08:25:12 »\nЗа празницит гастрото в Александровска няма да работи ! Някой като мен ако решил че точно тогава му се ходи ще изчака до 7 май - тогава отварят.\n« Отговор #17 -: Април 25, 2008, 19:15:49 »\nДа така е.Днес ме изписаха от там.По обяд смятаха да запечатат отделението.\n« Отговор #18 -: Април 26, 2008, 14:37:27 »\nЦитат на: Радослав Русинов в Август 08, 2007, 00:20:55\nАз също съм пациент на проф.Чернев .\nЗасега (с малки изключения ) съм доволен като цяло !\nОт откриването на вируса до започване на лечението изминаха 11 месеца.\nПредупредиха ме на всеки 15 дни да си правя ПКК а на всеки 30 ензими и до там .\nНе знам защо не ми дадоха график за другите изследвания на 3 м , 6 м , 9 м и 12 м.\nПримерно 3 месеца изтекоха а аз не знаех какви точно изследвания трябва да си направя , добре че имам познат който приключи лечението и ако имам някакви въпроси се обръщам към него.\nНякой ако има график под ръка да ми го изпрати на лични , ще му бъда благодарен !\nЗабравих да спомена че става въпрос за лечение на " С " с Интерферон .\nОсвен това искам да се "похваля" и с моя късмет по отношение на празниците . Предишния път заради няколкото почивни дни ми забавиха доставката на Инжекциите . Виновни бяха служителите на аптеката от която пазарувам но след това на следващия път ми се реваншираха като започнаха да ми ги дават по рано с няколко дни за да се изравни разликата.Този път заради Великден ще се наложи да си направя следващата инжекция с ден или два закъснение но и това е бял кахър в сравнение с "Количествения тест които ми предстои "\nПо принцип знам че той се прави след изтичането на 3 тия месец или непосредствено преди 13 тата инжекция . При мен това се пада на 28 април ето на това му викам аз късмет при положение че и отделението няма да работи на 29 и 30 както прочетох току що положението се очертава да е "прекрасно" А и Чернев е извън страната и ако не се лъжа той дава направлението за\n" Количествния " . На мен по принцип ми е все тая кога ще си го направя стига после Здравната каса да не направят някакъв проблем за вторите протоколи .\nТова е от мен накратко\nТ.Недялков / Велико Търново/\n« Отговор #19 -: Май 17, 2008, 17:38:30 »\nздравейте,искам да напиша номера,на който директно можете да се запишете за преглед при професор Чернев:0888514860.\n« Отговор #20 -: Май 19, 2008, 15:33:54 »\nЦитат на: lili_ana в Май 17, 2008, 17:38:30\nМалко пояснение този номер който си дала е за часния му кабинет , и по принцип не го вдига той.\nИма други два телефона на които можете да се свържете с него:\n029230223 ( заедно с кода го пиша) това е в кабинета му в Александровска !\n0888251098 ( това е личния му мобилен ) Но на него не е препоръчително да му звъните освен ако нямате уговорка .\nКогато е на " Кеф " се общува лесно и приятно с него .\nНо ми се е случвало и да е "леко нервен "\n« Отговор #21 -: Септември 07, 2008, 16:33:43 »\nЧувам доста добри отзиви за проф.Чернев. Моите протоколи са издадени от ИСУЛ и се питам ще има ли проблем, когато ми отпуснат лечението, да продължа в Александровска болница. И ще има ли проблем при издаването на вторите протоколи?\n« Отговор #22 -: Септември 07, 2008, 16:53:35 »\nМисля,че там където започнеш лечението /болницата и лекаря/,там ще ти издадат и втория протокол!Поне дотук никой не е казвал,че е сменил лекуващия си лекар по време на лечението !Моя мъж е диагностициран и предложен за лечение от МВР болница-София,но за първата инжекция,влезе в Русенската болница,и доцентката му е намекнала,че който дава лечението ,той го проследява!\n« Отговор #23 -: Февруари 22, 2016, 09:09:07 »\nИскам да споделя своя опит с проф. Константин Чернев. Препоръчаха ми го и отидох на преглед в частния му кабинет на ул. Неофит Рилски 23, тъй като при направена кръвна картина имах много висок билирубин (два пъти над рефентната граница). Знаех само, че може да е свързано с черния дроб, като дете бях прекарала хепатит А, много често близките ми казваха, че са ми жълти очите.\nПрофесора прегледа кръвната ми картина и каза, че най-вероятно е синдрома на Жилбер, който каза, че е вроден и не се лекува, но за да стане напълно ясно ми предложи да ме хоспитализира в Софиямед, като три дни ще ли да ми дават фенобарбитал (цитирам думите му: „ така се установява синдрома на Жилбер и това лекарство го няма в аптеките). Каза, че от лекарството много ще ми се спи. Споменах, че след храна се уригвам (нямам киселини) и добави, че ще ми направят и гастроскопия. Целия този разговор ми струваше 70лв. без дори да ме прегледа с ехограф.\nПървоначално се зарадвах, тъй като реших че хоспитализирайки ме, ще ме изследват цялостно. Но след като прочетох в нета се втрещих: фенобарбитал е силно успокоително, закупува се само със специална рецепта, предписва при епилептични пристъпи и гърчове, потиска двигателната зона на мозъчната кора, може да доведе до привикване и куп други такива стряскащи факти. Отидох за второ мнение при друг гастроентеролог – оказа се, че освен синдрома има и друг вариант – анемия. Отделно въпросния синдром може да се установи и с периодични кръвни изследвания, а не с упойващи вещества…Назначиха ми редица кръвни изследвания и след посещение и при хематолог се оказа, че имам анемия, а не описания по-горе синдром. Професора дори не спомена за този вариант. По време на разговора го попитах, защо е необходимо да се хоспитализирам 3дни след като този синдром е вроден и според него не е нещо притеснително. Той отговори, че ще ми направят и ехография и накрая ще си имам епикриза…Ето така се точат пари от клиничните пътеки на здравната каса, а пациента – кучета го яли… Навсякъде пише, че въпросният фенобарбитал не се препоръчва при анемия. Отделно гастроскопия не се прави само заради някакви си уригвания, а трябва да са налице поне малко по-сериозни оплаквания… просто нямам думи.\nА за пушенето в лицето на пациента – без коментар.\nНа всичкото отгоре професора не ми издаде фактура и/или друг счетоводен документ, с който да ми бъде осребрен прегледа от здравноосигурителния ми фонд.\nИ като заключение: хора не се предоверявайте на титли и научни звания, търсете второ мнение, ако трябва и трето, светът е много комерсиален, бъдете внимателни!


NBA промоцията на WINBET влиза в плейофите\nСвали статията от тук: Акценти и предложения от WINBET Първият уикенд от плейофите в NBA доказа, че редовният сезон е за сведение, но мачовете на елиминации имат свои собствени правила. На Запад, Юта Джаз и Минесота Тимбъруулвс пробиха домакинското предимство, а на Изток - Милуоки Бъкс и Бостън Селтикс го…\nДо 100 лв. безплатен залог от WINBET за мачовете на Царско село и Ботев Враца\nСвали статията от тук: Акцентите на WINBET за последните срещи от кръга в Първа лига Мачовете за оставане в Първа лига започват в понеделник. За разлика от последните сезони, в които само един отбор запазваше мястото си в елита без допълнителни условия, този път ситуацията е точно обратната. Само един…\nДве промоции на WINBET за ЦСКА срещу Левски\nСвали статията от тук: Треньорски драми и в двата тима преди Вечното дерби Последното шампионатно издание на Вечното дерби за сезона идва в доста деликатен момент и за двата отбора. ЦСКА останаха без треньор след оставката на Стойчо Младенов и ще бъдат водени в неделя от Алън Пардю. Чиято последна…\nДерби уикенд със специални предложения от WINBET\nСвали статията от тук: Неделни дербита от Испания, Франция и Португалия в програмата на промоцията На католическия Великден програмата на футболна Европа е пълна с дербита. А поредното издание на промоцията ДЕРБИ УИКЕНД на WINBET включва предложения от Португалия, Испания и Франция за всички фенове на футболните залози. За да…\nСвали статията от тук: Регионални съперничества и в двата мача на Уембли В уикенда на католическия Великден е време за полуфиналите на най-стария футболен турнир в света – този за Купата на Английската футболна асоциация. Създаден през 1871 г. той е пълен с изненади, но тази година до финалната четворка…\nСвали статията от тук: Пореден шанс за до 100 лв. безплатен залог от WINBET в промоцията БОНУС ПАРТНЬОРИ Лудогорец е сигурен шампион. ЦСКА ще са (най-вероятно) втори. Кой ще спечели бронза и кой ще изпадне директно изглеждат единствените въпроси без категоричен към момента отговор в Първа лига. Шампионатът влиза във…\nСвали статията от тук: Акцентите на WINBET за срещите-реванш в четвъртфиналите Байерн се раздели безславно с Шампионската лига и Германия остана с още само две надежди на европейската сцена. РБ Лайпциг и Айнтрахт са последните представители на Бундеслигата е евротурнирите, но и двата отбора са в неизгодна позиция преди четвъртфиналните…\nСвали статията от тук: Акцентите на WINBET Може и да звучи куриозно, но първите четвъртфинални мачове в Лигата на конференциите се оказаха най-резултатните от всички европейски турнири. Дори при нулевото равенство в Лестър, в останалите три мача паднаха общо 12 гола, половината от тях в мач на обичайните заподозрени –…\nСвали статията от тук: Залози без риск на мачовете Славия – ЦСКА ЦСКА и Славия ще изиграят три мача в рамките на по-малко от месец. Те ще осмислят (или обезсмислят) сезона и на „червени”, и на „бели”. На Левски и Лудогорец също им предстоят три мача до края на сезона,…\nСвали статията от тук: Акцентите на WINBET за срещите в сряда и четвъртък Редовният сезон в NBA приключи. За десет отбора е време за ваканция, 12 други чакат старта на същинските плейофи идния уикенд, а останалите осем ще се включат в предварителния Play-in турнир. С него продължава и промоцията на WINBET,…


Вашият седмичен хороскоп (15-21 януари 2018) – Луд Спорт\nВашият седмичен хороскоп (15-21 януари 2018)\nАко сте родени под знака на Овен през тази седмица ще трябва да бъдете преди всичко реалисти. Избягвайте да правите планове на база дадено ви обещание или непроверена информация. Не разчитайте само на това, което ви казват хората, дори да са ваши близки приятели.\nЕдна загуба в миналото или такава, която ще се преживее тази седмица ще ви накара да размислите по много важни теми от живота ви като цяло.\nСедмицата вещае сънища свързани с хора от Отвъдното или ще имате някакъв ангажимент с тях (наследствен имот, наследствена пенсия, панахида и др.)\nПрез тази седмица може да получите предложение или информация, за които сте имали очакване много по-рано. Забавянето им не е във ваша вреда, напротив.\nПрез седмицата ще имате интересна кореспонденция или друг вид комуникация с хора от други населени места. Ще има какво да научите от тях…\nТази седмица може да ви ангажира с подарък за мъж или да получите такъв от страна на мъж.\nЩе имате добри финансови отношения с жена или при работа с жени.\nМъжете над 35 годишна възраст ще имат успешна седмица в материален план.\nЖените могат да очакват парични постъпления в бюджета си.\nТелец Седмичен Хороскоп 15 – 21 януари 2018\nАко сте родени под знака на Телец тази седмица предполага по-сериозни ангажименти или разговори свързани с дете или млад човек от семейството ви.\nЗа някои от вас седмицата вещае събитие свързано с раждане на дете, кръщене или друго подобно събитие.\nПрез тази седмица ще имате повече работа както в дома си, така и там където работите.\nНа мнозина ще има се наложи да направят малки ремонти в дома си или друг вид подобрения.\nОтносно личния ви живот или по-скоро относно любовта ще трябва да се настроите за динамични, позитивни, но понякога стресови събития.\nНе всичко ще се развива както вие искате, но по-важното е, че ще се случват по-скоро хубави неща, отколкото обратното.\nВсичко ще зависи от собственото ви умение да създавате приятна атмосфера около себе си.\nВ семейството ви може да възникне събитие, обстоятелства, които да разплачат някого или да създадат емоционално напрежение поради раздяла, разочарование, неуспех.\nКато цяло седмицата ще бъде запомнена с различни положителни за вас резултати. Ще има развитие на важни за вас отношения. Ще създадете нови контакти с хора, които тепърва ще играят важна роля в живота ви.\nНе всяко ново приятелство ще бъде дълготрайно, но ще има определено значение за вашето развитие на този етап.\nБлизнаци Седмичен Хороскоп 15 – 21 януари 2018\nАко сте родени под знака на Близнаци през тази седмица ви предстоят няколко срещи или посещения, които ще са важни за вашето здраве или за проблеми, чието разрешение е спешно, неотложно за вас.\nПрез седмицата може да посетите роднина или приятел, който има здравословен проблем или се нуждае от морална помощ в труден житейски момент.\nПрез тази седмица ще се случат приятни, изненадващи събития свързани с пътуване или с хора, които живеят на далеч.\nСамите вие може неочаквано да се наложи да пътувате, като това ще бъде свързано с приятен повод или ще бъде специално за вас по някаква причина.\nЗа тези, Близнаци които ще очакват пари тази седмица чрез документ или договор могат да възникнат допълнителни неща за уточнение, спънки или забавяния от най-различен характер.\nКонфликт с млад мъж ще създаде напрегната обстановка в дома ви или на работното ви място.\nМоже да имате правилно виждане за конкретната ситуация, но не налагайте своето мнение. Този човек може да приеме само това, за което е готов.\nПрез тази седмица ще преживеете приятно събитие или събиране свързано с момиче или млада жена.\nЕдно ново познанство с жена, ще създаде приятни емоции или ще ви обогати с интересна, полезна информация.\nРак Седмичен Хороскоп 15 – 21 януари 2018\nАко сте родени под знака на Рак през тази седмица ще ви натоварят професионални или обществени ангажименти и проблеми на човек от семейството ви.\nСъщото важи и за образованието на ваши деца (ако имате такива).\nСега може да ви се наложи да посетите държавна, банкова или данъчна институция за да разрешите проблем свързан със семейните ви дела.\nВъв финансов план седмицата ще имате повече разходи, отколкото приходи, които ще очаквате да получите.\nЗатова бъдете разумни и пестеливи с ресурсите, с които разполагате.\nПрез седмицата мнозина ще имат ангажимент свързан с важно събитие в живота на майка, баба, сестра или друг близка родственица.\nТази седмица може да ви зарадва с новина за раждането на дете или за успех на дете в дадена област: музика, спорт, наука и др.\nПрез седмицата вашето здраве ще изиска повече внимание или грижа свързана с едно неразположение.\nПредстоят ви важни решения или действия, промени или подобрения в дома, в който живеете или на собственост, която притежавате.\nЖените над 35 години ще имат приятно преживяване свързано с любов или с пари.\nЛъв Седмичен Хороскоп 15 – 21 януари 2018\nАко сте родени под знака на Лъв тази седмица ще концентрирате цялата си енергия и внимание в разрешаването на неприятности, които имате в семейството или на работното си място.\nСега различни обстоятелства ще са на ваша страна и успеха ви ще бъде напълно възможен.\nПрез седмицата нови хора в кръга ви от познати или колеги ще ви създадат емоционален дискомфорт или вътрешно напрежение с коментарите си, с прояви на злоба, завист, лицемерие и др.\nПрез тази седмица ви предстои среща или събиране свързана с важен повод в живота на момче или млад мъж.\nСега ще може да очаквате получването на пари, на финансов документ, предложение свързано с по-добър или допълнителен доход и др.\nМоже да имате различни ангажименти свързани с финансови документи.\nСедмицата ще е важна и за мъжете и за жените поради необходимостта да се вземе едно решение или да се даде отговор на едно предложение, покана.\nМладите мъже Лъв ще имат благоприятна седмица за представяне, за изпити или публична изява.\nДева Седмичен Хороскоп 15 – 21 януари 2018\nАко сте родени под знака на Дева тази седмица ви предстоят сложни събития свързани с хора, които са ваши приятели или съмишленници. С някои от тях ви предстои да се разделите поради различни житейски причини, с други ще се срещнете или съберете след период на раздяла.\nВъзможността да пътувате тази седмица е реална, но нещата ще трябва да се обмислят добре, за да не останете разочаровани в своите очаквания.\nБъдете предпазливи в предложения свързани с пътуване: по работа, с цел туризъм и др.\nТази седмица като цяло ще е критична, тъй като ще сложи граница между два етапа в живота ви: за някои това ще усети в работата, други ще усетят подобен прелом в личния си живот и т.н.\nПрез седмицата ви предстои да получите важна информация, новини, документ или договор.\nВсяко нещо, което ще ви бъде дадено в материален или нематериален план ще е важно за вас.\nСедмицата може да изненада мнозина от представителите на зодиакалния знак Дева с една нова придобивка.\nВезни Седмичен Хороскоп 8 – 14 януари 2018\nАко сте родени под знака на Везни през тази седмица мнозина от вас ще обмислят различни планове свързани с предстоящо пътуване, най-вероятно по семейни причини, срещи с роднини ии др. Сега ще преживеете различни интересни събития свързани с хора и събития от близо и далеч.\nВ работата си ще имате интересни контакти или ангажименти предимно с мъже или с по-млади от вас хора. Ще разговаряте с приятели относно различни възможности за допълнителна работа, бизнес и др.\nСега мнозина ще търсят нови източници на допълнителни доходи.\nОсновните ви доходи през тази седмица ще са от работа, от приключен вече ангажимент или от институция. Тук едва ли могат да се очакват някакви изненади, но е възможно да има отлагане поради проблеми с документи.\nПрез седмицата не е изключено преместване от една позиция на друга с цел по-добро заплащане.\nЛюбовните ви отношения през тази седмица в голяма степен ще зависят от финансовата ви стабилност.\nЩе получите подкрепа от страна на партньора си, ако сте в процес на някаква трансформация, свързана с очакване за по-добри доходи. Като цяло любовта ви ще е прагматична и реалистична през тази седмица, без някакви специални преживявания или изненади.\nВ семейните ви отношения ще има доста напрежение, лесно ще възникват конфликти, които ще ви нараняват емоционално. Непредсказуеми ще са отношенията ви с роднини родени под знака на Козирог, Телец или Дева.\nСкорпион Седмичен Хороскоп 8 – 14 януари 2018\nАко сте родени под знака на Скорпион тази седмица ще сте емоционално ентусиазирани за нови неща в личен и в семеен план. Ще имате желание да направите много неща, да подобрите обстановката, където живеете. Ще сте отворени към новите неща: като информация, технологии, работа и др.\nВ работата си ще имате интересни разговори свързани с нова дейност или нови хора на работното ви място.\nЗаплащането, приходите от продажби или финансови документи ще са също причина за важни разговори.\nЩе планирате и ще реализирате с лекота своите задачи.\nВъв финансов план седмицата не вещае някакви изненадващи събития.\nВсе пак бъдете внимателни в разходи или обещания за пари свързани със син, внук или друг млад мъж от семейството ви.\nМладите мъже Скорпион може да преживеят неочакван неприятен момент свързан с разход на пари, забавено или неочаквано плащане и др.\nЛюбовта тази седмица ще донесе повече приятни преживявания на жените, отколкото на мъжете.\nТова ще се усети най-вече във флиртове или романтични отношения на работното ви място, чрез професионалните ви контакти или чрез някакво бюро (агенция) за запознанства.\nВ семейството ви ще се преживее една приятна изненада свързана с новина, покана или важна информация. Като цяло това ще е нещо, което ще очаквате, но въпреки всичко емоцията ще е силна или специална.\nСтрелец Седмичен Хороскоп 8 – 14 януари 2018\nАко сте родени под знака на Стрелец през тази седмица ви предстоят различни важни действия от финансов характер, които ще ви бъдат някакво притеснение, неотложен ангажимент или ще изискат сериозно обмисляне преди да предприемете конкретни действия.\nКато цяло седмицата ще изиска от вас едно по-внимателно отношение при работа или действия свързани с пари.\nВ работата си ще можете да намерите разрешение на свои стари проблеми с проект, с колеги, клиенти или партньори.\nПредстои ви да получите и реализирате една нова възможност.\nБлагоприятни възможности ще има и за реализацията на ваши стари идеи и ангажименти, за които различни обстоятелства са ви пречили досега.\nФинансово седмицата ще зависи изцяло от вашите предварителни разчети на разходите, които ви предстоят през тази седмица. Ще възникне допълнителен разход за дете или ще получите пари заради дете или от млад човек от семейството.\nВ любовните ви отношения могат да възникнат неочаквани ситуации, ако имате партньор, който живее или работи в друго населено място.\nАко вие планирате пътуване свързано с любимия ви човек, то могат да възникнат някои затруднения, спънки, отлагане и др.\nВ семейството ви ще следите, коментирате или ще сте съпричастни по друг начин на проблеми в живота на човек от кръга ви приятели.\nТова, което се случва в живота на тези хора, няма да ви изненада, защото ще е следствие на техни погрешни действия и решения.\nКозирог Седмичен Хороскоп 8 – 14 януари 2018\nАко сте родени под знака на Козирог тази седмица ще ангажира вниманието ви с различни новини или събития около момче или млад мъж (най-вероятно ваш родственик).\nНовите познанства или деловите контакти с хора родени под знака на Козирог, Дева или Телец ще се развият по един интересен за вас начин.\nТази седмица ще бъде важна за професионалното ви развитие. Може да възникне една нова възможност, но тя да ви разочарова още от самото начало.\nАко сте в процес на търсене на работа може да се колебаете между няколко възможности, но всички те ще са временна ангажираност (тоест няма да е постоянна работа).\nАко в момента имате работа, бъдете изпълнителни и пазете работното си място, тъй като може да възникне ситуация, заплаха за неговата загуба.\nФинансово нещата няма да са сложни при вас, но ще трябва внимателно да обмисляте всеки свой разход.\nНякои от вас ще имат сериозни разговори относно приходите и разходите в семейството.\nТази седмица ще имате възможност за благоприятно развитие на финансовите си дела, но не действайте емоционално.\nВ любовен план неприятности могат да възникнат в живота на момичетата и младите жени Козирог, които ще имат връзка с роднини или със семейни отношения.\nИзненадите в семейството на представителите на знака Козирог по някакъв начин ще са свързани с минали събития или с неща, които са се случили през последните няколко дни.\nЖените Козирог над 35 годишна възраст неочаквано ще се откажат от своя идея за неща свързани с дома или семейството.\nВодолей Седмичен Хороскоп 8 – 14 януари 2018\nАко сте родени под знака на Водолей тази седмица ще създаде някакво напрежение в ежедневието ви свързано с пътуване или с хора от друго населено място.\nАко пътувате тази седмица бъдете внимателни с транспортните средства, с метеорологичните условия и с подготовката ви като цяло за всякакви неочаквани ситуации.\nМоже да получите със закъснение една неприятна новина от друг град или държава.\nСега може да получите новина свързана с вид загуба в живота на млад мъж.\nПрез тези седем дни ще имат различни приятни срещи или ангажименти с жени.\nЖена може да бъде повод за събиране в дома ви или в друг дом (ресторант).\nТази седмица няма да благоприятства ремонти и подобрения в дома ви.\nВъзможно е човек от дома ви да преживее неприятно събитие свързано с образование или с работа.\nАко планирате тази седмица покупка на вещи за дома си бъдете внимателни с цени, качесто и гаранционни срокове.\nНе разчитайте само на рекламата!\nЖените над 35 години ще имат различни романтични, семейни или професионални срещи с важно значение за определени събития в близкото бъдеще.\nТази седмица младите мъже Водолей ще се разделят с някои свои надежди или очаквания. Неочаквани събития ще променят различни обстоятелства в живота ви.\nРиби Седмичен Хороскоп 8 – 14 януари 2018\nАко сте родени под знака на Риби тази седмица ще ви натоварят проблеми или събития свързани с млад мъж.\nТе определено ще имат връзка с някаква голяма или драстична житейска промяна.\nТази седмица конфликт с жена ще ви разплаче или натовари емоционално с негативни чувства: и към нея и към вас самите.\nСега могат да възникнат разходи свързани с вашето здраве или със здравето на ваш роднина.\nМоже да имате притеснение за финансов документ или пари, които очаквате да получите.\nПрез тази седмица ще посетите фирма или институция във връзка с някаква поръчка, документация, имотни дела и др.\nТова ще бъде благоприятна седмица за тези от вас, които се занимават с прозиводство, строителство и предприемачество.\nЩе имате важни разговори свързани със семейните ви приходи и разходи, инвестиции и др.\nЖените Риби над 35 годишна възраст ще са докачливи, ревниви и чувствителни, което ще направи отношенията им с околните по-трудни през тази седмица.\nМладите мъже Риби могат да преживеят неочаквана раздяла или загуба.\nВашият подробен седмичен хороскоп (10 – 16 декември 2018)


Weekend Vibes – Daily Dose of Inspiration by Steffani\nDaily Dose of Inspiration by Steffani#STORYTIME#STORYTIME, 2021, septemberLeave a comment\nЗапочвам неделята в топлото легло, покрита с дебела завивка (да, сезонът на пухените одеала вече е тук), мързеливо и с чаша кафе. Надявам се, че и вашата започва по този начин… или пък пътувайки към някое местенце, готови за нови приключения. И като казах приключения, в днешния пост ще си говорим точно за такива или кратко обобщение на миналия ми уикенд. Отдавна ми се щеше да направя такъв пост. Статия, в която ви разказвам за нещата, които са ми се случили през почивните дни и за щастие, вие ми дадохте зелена светлина.\nНаправете си кафе или чай и се настанете удобно, тъй като в следващите няколко минути ще ви разкажа за изминалия уикенд и малкото приключение, което си спретнахме със семейството ми.\nТова лято успях да видя морето за повече време само веднъж… и то в началото на юли месец, но сякаш тази почивка не ми стигна, затова решихме да се възползваме от по-дългия уикенд, покай 6-ти септември и да се порадваме още малко на морето. А пък моята цел беше да прекарам пълноценно време с родителите си, да посрещна още 2 изгрева на морска земя, да направя няколко кадри за тук и за Instagram страницата ми, да събера малко тен и да си почина. Почивка за тялото и ума, от която имах нужда от много време насам. В последно време не бях толкова продуктивна, колкото ми се искаше и това спираше изцяло работния ми процес. Но сякаш тези 2 дни на морето ме заредиха с безкрайно много енергия, която да помогне за месеците, които предстоят. Не знам за вас, но септември винаги ме връща изцяло към ежедневието, изпълнено с хиляди задачки, тичане и забързаност. Всеки един от нас се отпуска през юни, юли и август, а септември ни връща в строя, хаха. Но този път новият месец не постъпи точно така с мен! Вместо това аз изпитвах една безкрайна умора, сънливост и демотивация. Но открих своето “лекарство”, то се намира на 400 км от София и там всичко изглежда много по-красиво, спокойно и тихо.\nИ след този дълъг увод е време да ви разкажа по същество за морския си уикенд, нещата, които всеки друг прави на морето и начина, по който на мен ми подействаха този път- отпускащо и зареждащо. И седмица по-късно, сещайки се за изгревите, посрещнати на брега, то се усмихвам до уши и засиявам. Понякога се изумявам как може да подействат тези малки моменти на един човек!\nТози път локацията, на която заложихме беше Равда. Оказа се, че това място не е никак лошо, а напротив. Сякаш видях Равда през други очи. Селцето е спретнато, красиво и има такива интересни места. Места, за които си мечтаех от много време насам. Аз съм от хората, които обичат непокътнатите плажове. Тези, които имат скали покрай тях, изпълват душата ти с тяхната красота и са перфектни да бъдат отпечатани на картичка. Разхождайки се първата сутрин от престоя ни, то попаднах на два такива. Две спокойни заливчета, като на едно от тях видях картинка, която разтопи сърцето ми- млада двойка, с чаши, пълни с кафе, седнали на един голям камък, сгушени и гледащи изгрева. Готови да посрещнат новия ден. Да… клиширано и банално, но да видя тази гледка в 6:20 сутринта, докато хората излезли навън могат да се преброят на пръстите на едната ми ръка, ми се стори страшно умилителна. Оказа се, че ранното ставане на такива места не е никакъв проблем за мен и ми действа много ободряващо. А през ежедневието си едвам се измъквам от топлото легло, хаха.\nЗапочвайки сутрините рано и разходка от 3 километра, нямаше как да не продължи денят по хубав начин! Тръгнахме в петък за морето и в събота цялото време беше само за нас. Аз съм човек, който винаги има планове и дните са му разграфени. За съжаление, не харесвам това мое качество, тъй като смятам, че това само натоварва психиката ми, затова и се опитвам да излизам от комфортната си зона. Отдавна имах за цел да имам ден, в който ставам и нямам планове, не знам какво ще се случи и няма да натоварвам мисленето си с тази тема. В петък вечерта си казах “Утре сутрин ще стана рано, ще се разходя и след това се пускам по течението.”. Така и направих… След сутрешната разходка, решихме да отидем на плаж, като за всеки случай си взех фотоапарата, статива и дистанционното. Добре, че го направих, тъй като мястото за плажуване беше изключително интересно, а именно “при лодките”. Показвам ви нагледен пример.\nA post shared by Steffani Aleksova (@dailydoseofinspirationbys)\nЕдна от целите ми за тези 2 дни беше да направя и снимки за #КръгътVIDA. #КръгътVIDA е общество, породено от нуждата за създаване на повече “поводи за разказване” в забързаното ежедневие. Страхотните Vida Wine and Spirits се събират около общата цел да обединят кръг от съмишленици, които ценят всеки момент, който живота поднася и превръщат историите си в “повод за разказване”. Преди месец и половина имах честта да стана част от #КръгътVIDA и да имам отговорността да създавам такива красиви моменти, да ги оценявам дълбоко и да ги споделям с вас. Затова днес съм тук, разпалено пиша за преживяванията си и с усмивка си спомням за тях. А в миналата красива събота с мен беше и виното VIDA Sauvignon Blanc 2020. То с изтънчения си, нежен и ефирен вкус, ме придружаваше през целия ден и направи всичко много по-специално.\nОще кадри, част от #КръгътVIDA: https://www.instagram.com/explore/tags/%D0%BA%D1%80%D1%8A%D0%B3%D1%8A%D1%82vida/\nПовече за Vida Wine and Spirits: https://vida.bg/\nПопаднах и на това място. Тези стълби, гледката и морето. Ах, имам чувството, че можех да ги съзерцавам с часове.\nВиното и там намери своето място…\nСлед първата “изследователска” половина на деня, то във втората се отдадох на събиране на още слънчеви лъчи по кожата, четене на книга (в момента чета “Островът на изчезналите дървета“ от Елиф Шафак) и едно бързо изкъпване в морето- водата беше прекалено студена за мен, хаха. И оттук нямам снимки, тъй като телефонът ми беше оставен на заден план. Беше заровен в дъното на чантата ми и нямах никаква потребност да посегна към него. Каква свобода само!\nВечерта, пък, излязохме на ресторант и като за последно си хапнахме миди. Догодина пак!\nИ така… обобщението на деня изглеждаше така: 19 000 направени крачки, намиране на нови места, които мечтая да видя пак, много направени снимки, зареждане с положителни емоции и умора, която носи удоволствие. Успях да си легна навреме, да се наспя и да си отпочина.\nНа другата сутрин бях заредена с нови сили за посрещане на изгрев. Този път, обаче, си облякох пъстра рокля, сложих си червило, взех си най-добрите приятели, а именно фотоапарат и статив и се отправих към едно плажче, което предния ден ми бе направило впечатление. Става въпрос за плаж “Скаличките”. Място, където ще откриете стар чадър, превърнат в саксия за цветя, картини, арт инсталации и какво ли още не. Плажчето би усмихнало всеки минувач, аз имах възможността да му се насладя през ранните часове и то за кратко, но съм сигурна, че догодина ще намина оттам и ще остана за по-дълго. Колоритно, кокетно и цветно местенце. Ах, какви интересни локации има в тази Равда! А ето и кадрите, които успях да си направя.\nВчера споделих снимките и в Instagram с ето тези мои размисли: “Живейте си живота, разцъфвайте, намерете своето хоби, усмихвайте се и правете това, което ви носи щастие. Животът е цветен, както са и тези кадри.”\nЕдно от хобитата ми, които действат така при мен е именно фотографията. И го осъзнах за пореден път, докато правя тези кадри. Отидох към 6:15 на това красиво плажче, а в 8:00 часа едвам, едвам си тръгнах, тъй като трябваше да си оправям багаж. Нямам никаква идея как така неусетно мина времето! Затова и ви съветвам да правите в живота си тези неща, които ви усмихват до уши, успокояват ви и карат времето да минава като миг.\nЩе завърша с още морски кадри, към които смятам да се връщам в следващите няколко месеца. Те ще са тези, които ще топлят сърцето ми през зимата. Надявам се и на вас да подействат по този начин! Това е морето през моите очи!\nПрекрасни хора, това беше всичко от мен! Хаотични мисли, разкази за изминалия уикенд и приключения. Надявам се, че с този пост съм ви вдъхновила да направите всеки един ваш момент специален. Да го запомните и да остане за дълго в сърцето ви.\nЗа в бъдеще обмислям да пиша още такива постове с дейностите, които правя през уикенда. Може да стане нещо като Weekly Essentials. Аз съм от хората, които страшно много си падат по такива рубрики и често чета такъв тип статии. Какво ще кажете? Ще се радвам да споделите мнението си с мен!\nЖелая ви една слънчева и красива неделя!\nЗа да виждате повече кадри от ежедневието ми, може да ме последвате в Instagram.\nLIFE UPDATE PT.2